Rayraşîyayîşo ke seba paştîdayîşê Leyla Guvena ke vera tecrîdê Îmralîyê grevê vêşanîye de ya, hetê parlamenteranê HDP’yî Mahmut Togrul, Omer Ocalan, Nusrettin Maçîn û Ayşe Surucu yo ke Dîlokî ra ver bi Amedî dest kerdibi ci ver bi Curne Reşî dewam keno.
Parlamenterê ke vizêr şewe Riha de mendî, ewro serê sibayî reyna ver bi Curne Reşî kewtî bi rayîr. Parlamenterê ke polîsan semede kontolê GBT‘yîî dekewtişê Curne Reşî dayê vinetene, reştî Curne Reşî. Parlamenterî Curne Reşî de derbazê bînaya qeza ya partîye bîyî, tîya de şarî reyde ameyî têhet. Parlamenteran semedê astengvetişê polîsan cadeyê bazîrî de rayrayîşêk kerd. Bado parlamenterî nîştî bi wesayîtanê xo  û ver bi Sêweregî kewtî rayîr. Parlamenterî bînaya qezaye de şarî reyde do bêro têhet û dimayê rayraşîyayîşo ke bazar de do bêro viraştene derbaz Amedî bibê.
